
Avaliku ürituse „TWELVE ” loa taotluse rahuldamine
1. Asjaolud ja menetluse käik

16.04.2012a. esitas füüsiline isik Konstantin Tropin isikukood 37608263730 Narva Linnavalitsusele avaliku ürituse loa taotluse. Konstantin Tropin kavandab viia läbi 12.05.2012 kelleajal 21.00 – 04.00  Narva linnas avalikkusele suunatud ürituse „TWELVE“.
Sihtgrupiks on linnaelanikud ja külalised. Eeldatav maksimaalne osavõtjate arv on 150 inimest. Üritusest osavõtt on tasuline. Üritus viiakse läbi tantsuõhtu vormis. Kavas on heli- ja valgusetendused, fotonäitus. Üritusel osalevad kunstnikud ja tantsugrupid Eestist ja Inglismaalt.  Korra tagamiseks sõlmitakse turvateenuse osutamise leping OÜ-ga Rapid Security. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Konstantin Tropini taotlus avaliku ürituse „TWELVE” läbiviimiseks. 

3.2. Avaliku ürituse korraldajaks on füüsiline Konstantin Tropin, isikukood 37608263730, elukoht Tallinna mnt 18-32, Narva
3.3. Ürituse läbiviimise kohaks on Linda 4,(endised Ehituse ABC kaupluse ruumid 1. ja 2. korrusel) Narva.
3.4. Avalik üritus algab 12.05.2012.a. kell 21.00 ning lõpeb 13.05.2012a. kell 04.00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

